stanford-oval/wikipedia huggingface dataset:
Dhahran

| Dhahran (الظهران, Aẓ-Ẓahrān) |
| --- | --- |
 Dhahran
 Koordinaatit: 26.3096°N, 50.1293°E 
Valtio:  Saudi-Arabia
Maakunta:  Aš-Šarqiyya
Väkiluku (2010)  ():  120 521
Infobox OKVirheellinen NIMI-arvo: 
Dhahran (arab. الظهران‎,  Aẓ-Ẓahrān) on kaupunki Saudi-Arabian itäisessä provinssissa, Aš-Šarqiyyassa. Se sijaitsee Dammanin öljykentällä, aivan Dammamin satamakaupungin eteläpuolella, lähellä Persianlahtea. Kaupunki on kasvanut Dammanin ohella kiinni itäpuoliseen Al-Khobariin, josta johtaa siltayhteys Bahrainin saarivaltioon .
Kaupungin läheltä löydettiin maaöljyä vuonna 1938, mikä oli ensimmäisiä öljylöytöjä Saudi-Arabiassa. Kansallisen öljy-yhtiö Saudi Aramcon (alkujaan Arabian American Oil Company) pääkonttori sijaitsee Dhahranissa. Seudulle perustettiin 1945 suuri Yhdysvaltojen ilmavoimien lentotukikohta, jonka toimintaa jatkaa nykyinen King ʿAbd al-ʿAzizin lentotukikohta kaupungin etelälaidalla. Seudulle perustettiin myös muita amerikkalaisia varustuksia. Kaupunki oli eräs tärkeimpiä yhdysvaltalaisten joukkojen asemapaikkoja Persianlahden sodan aikana. Vuonna 1996 tehtiin yli 12 sotilasta surmannut terroristihyökkäys Yhdysvaltain joukkojen parakkien luona. Jo tätä aiemmin, osana vuoden 1991 sotatoimia, Irak kohdisti kaupungin amerikkalaisvarustukseen ainakin yhden ohjusiskun Scud-ohjuksella.
Kaupunkia on luonnehdittu pieneksi ja eksklusiiviseksi amerikkalaiseksi kaupungiksi, joka koostuu Saudi Aramicon laitoksista, kaupoista, asuntoalueesta ja Kuningas Fahdin öljy- ja mineraaliyliopistosta. Yliopisto sijoittui esimerkiksi QS University Rankingin vuoden 2014 vertailussa maailmanlaajuisesti sijalle 225 ja luetaan arabimaiden korkeatasoisimpiin.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 73 691 (1992), 97 446 (2004) ja 120 521 (2010).
Öljy-yhtiö Saudi Aramcon rakennuksia Dhahranissa.
Rukousajoista kerrotaan ostoskeskuksen seinällä.
Yhdysvaltalais- ja saudihenkilökunnan vaurioitunut toimistorakennus, jonka lähellä 25.6.1996 terrori-iskussa räjäytettiin polttoainetankkiauto.
Aiheesta muualla

Kuvia tai muita tiedostoja aiheesta Dhahran Wikimedia Commonsissa
Dragon's Dogma 2

| Dragon's Dogma 2 |
| --- | --- |

Kehittäjä:  Capcom
Julkaisija:  Capcom
Jakelija:  PlayStation Store, Microsoft Store ja Steam
Pelisarja:  Dragon's Dogma
Pelimoottori:  RE Engine
Julkaistu:   22. maaliskuuta 2024
Lajityyppi:  toimintaroolipeli ja fantasiavideopeli (d)
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  PlayStation 5, Windows, Xbox Series X/S
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Dragon's Dogma 2 on Capcomin kehittämä ja julkaisema toimintaroolipeli. Peli on julkaistu 22. maaliskuuta 2024 PlayStation 5, Windows ja Xbox Series X/S -alustoille.
Peli on seuraaja vuoden 2012 pelille Dragon’s Dogma.
Pelissä ovat mukana sarjan edellisen pelin tapaan pawn NPC-hahmot, joita voi muokata ja jotka avustavat pelaajaa. Hahmoja voi myös jakaa verkon kautta muiden pelaajien kanssa.
Vastaanotto

Peli on saanut GameSpotin arvostelussa arvosanaksi 9/10. Peli on saanut Eurogamerin arvostelussa viisi tähteä viidestä.
Peli on saanut IGN:n arvostelussa arvosanaksi 8/10.
Julkaisun jälkeen pelaajat kritisoivat Capcomia yllättävästä päätöksestä sisällyttää mikrotransaktioita peliin. Capcomin vastauksen mukaan nämä on kuitenkin saatavissa pelaamalla. Lisäksi suorituskykyongelmat ja ohjelmointivirheet saivat kritiikkiä, joita Capcom sanoi korjaavansa.
Cassi Thomson

| Cassi Thomson> Henkilötiedot |
| --- | --- |
Koko nimi:  Cassi Nicole Thomson
Syntynyt: 14. elokuuta 1993 (ikä 31) Queensland, Australia
Ammatti:  laulaja, näyttelijä, lauluntekijä
Näyttelijä
Aktiivisena:  2006-
Aiheesta muualla
Viralliset kotisivut
IMDb 
Cassi Nicole Thomson (s. 14. elokuuta 1993 Queensland, Australia) on australialaissyntyinen yhdysvaltalainen näyttelijä ja laulaja-lauluntekijä. Hän asuu Los Angelesissa, Kaliforniassa.
Ura > Näyttelijän ura

Thomson on vieraillut televisiosarjoissa Ilman johtolankaa, House ja Teho-osasto. Vuonna 2008 hän oli mukana elokuvassa Cop Dog (joskus myös Marlowe). Elokuva voitti Young Artist -palkinnon. Vuonna 2009 hän esiintyi ensi kertaa HBO:n draamasarjassa Big Love. Hänen on määrä olla mukana sarjassa vakituisena näyttelijänä sen neljännellä tuotantokaudella.
Ura > Musiikkiura

Vuonna 2008 Thomson teki ensimmäisen musiikkivideonsa ”Caught Up In You”, jolla on mukana näyttelijä Taylor Lautner. Hän on tekemässä debyyttialbumiaan tuottaja Andrew Lanen kanssa.
Filmografia

| Vuosi | Nimi | Rooli | Laji | Huomioita |
| --- | --- | --- | --- | --- |
| 2009 | Big Love | Cara Lynn | TV-sarja |  |
| 2008 | Our First Christmas | Tory | Televisioelokuva |  |
| 2008 | Marlowe | Deb | Elokuva | Joskus myös nimellä Cop Dog |
| 2006 | Teho-osasto | Lulu Davis | TV-sarja | 1 jakso |
| 2006 | House | Kama Walters | TV-sarja | 1 jakso |
| 2006 | Ilman johtolankaa | Sarah Jameson | TV-sarja | 1 jakso |
Diskografia

| Vuosi | Laulun nimi | Huomioita |
| --- | --- | --- |
| 2008 | Caught Up In You | Musiikkivideo on, mukana Taylor Lautner. |
| 2008 | Fathers & Daughters | Musiikkivideo |
| 2008 | Black Sweatshirt and Blue Jeans | Ei musiikkivideota |
| 2008 | Colors | Ei musiikkivideota |
Dhakan alue

| Dhakan alue ঢাকা বিভাগ |
| --- | --- |
 Shahbagin aukio Dhakassa
 Alueen sijainti Bangladeshissa
Valtio:  Bangladesh
Hallinto:  
 – hallinnollinen keskus:  Dhaka
Pinta-ala:  20 551 km²
Väkiluku (2016):  40 171 000
 – väestötiheys:  1 954,7 as./km²
Lyhenteet:  
 – ISO 3166:  BD-C
Dhakan alue (bengaliksi ঢাকা বিভাগ, Ḍhākā bibhāga) on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Dhaka. Alueen pinta-ala on 20 551 neliökilometriä ja siellä on arviolta 40 171 000 asukasta (vuonna 2016). Alueen pohjoispuolella sijaitsee Mymensinghin alue, eteläpuolella Barisalin alue, kaakossa Chittagongin alue, idässä Sylhetin alue sekä lännessä Rajshanin ja Khulnan alueet.
Aiheesta muualla

Kuvia tai muita tiedostoja aiheesta Dhakan alue Wikimedia Commonsissa
Bangladeshin alueet
Barisal
Chittagong
Dhaka
Khulna
Mymensingh
Rajshahi
Rangpur
Sylhet
Dorgali

| Dorgali (Durgàli) |
| --- | --- |

 vaakuna
 Sijainti Nuoron maakunnassa
 Dorgali
 Koordinaatit: 40.291°0′0″N, 9.587°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  226,54 km²
Korkeus:  390 m
Väkiluku:  8 602
Aikavyöhyke:  UTC+1
 – Kesäaika:  UTC+2
Postinumero:  08022
Suuntanumero(t):    0784
Rekisterikilpi:  NU
 
 http://www.comune.dorgali.nu.it 
Infobox OKVirheellinen NIMI-arvo: 
Dorgali (sardiksi Durgàli) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 8 602 asukasta (vuonna 2016) ja sen pinta-ala on 226,54 neliökilometriä. Se sijaitsee 390 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Dorgali Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Disclosure

| Disclosure |
| --- | --- |
 Disclosure vuonna 2013.
Tiedot
Toiminnassa:  2010–
Tyylilaji:  UK garage, deep house, house
Kotipaikka:   Surrey, Englanti
Laulukieli:  englanti
Jäsenet:  Guy Lawrence   Howard Lawrence  
Levy-yhtiö:  Island Records   Interscope Records  
Aiheesta muualla
Kotisivut
Infobox OKNimi-testi OK: 
Disclosure on englantilainen elektronista musiikkia soittava duo, johon kuuluvat veljekset Guy ja Howard Lawrence.
He julkaisivat ensimmäiset kappaleensa Myspacessa vuonna 2010. Elokuussa 2010 Moshi Moshi -niminen levy-yhtiö julkaisi heidän ensimmäiset singlensä. Vuonna 2011 he julkaisivat Carnival-nimisen EP:n. Marraskuussa 2011 Disclosuren ”Latch”-kappale, jolla vierailee Sam Smith, sijoittui Britannian singlelistan sijalle 11. Ensimmäisen studioalbuminsa, nimeltään Settle, Disclosure julkaisi vuonna 2013. Huhtikuussa 2013 julkaistiin single You & Me, jossa vierailee brittilaulaja Eliza Doolittle.
Diskografia > Albumit

Settle (2013)
Caracal (2015)
Energy (2020)
Alchemy (2023)
Diskografia > EP:t

Carnival (2011)
The Face (2012)
The Face (The Remixes) (2012)
Latch (The Remixes) [feat. Sam Smith] (2012)
Control (2013)
The Singles (2013)
Caracal: Live BBC Session (2015)
Moog for Love (2016)
Moonlight (2018)
Ecstasy (2020)
Aiheesta muualla

Disclosuren kotisivut
Donald Kagan

| Donald Kagan |
| --- | --- |

Henkilötiedot
Syntynyt: 1. toukokuuta 1932 Kuršėnai, Liettua
Kuollut: 6. elokuuta 2021 (89 vuotta) Washington, D.C., Yhdysvallat
Kansalaisuus:  yhdysvaltalainen
Ammatti:  historioitsija
Puoliso:  Myrna Dabrusky  (vih. 1954; k. 2017)
Lapset:  2
Donald Kagan (1. toukokuuta 1932 Kuršėnai, Liettua – 6. elokuuta 2021 Washington, D.C., Yhdysvallat) oli liettualaissyntyinen yhdysvaltalainen historioitsija ja Yalen yliopiston Sterling-professori. Hänen tutkimuksensa kohdistui antiikin Kreikkaan ja sodankäynnin historiaan. Kagan kirjoitti neljäosaisen kirjasarjan peloponnesolaissodasta.
Kagan palkittiin National Humanities -mitalilla vuonna 2002.
Elämä

Kagan syntyi 1. toukokuuta 1932 juutalaiseen perheeseen Kuršėnaissa Liettuassa. Hänen isänsä kuoli ennen Donaldin kaksivuotispäivää. Kagan muutti Liettuasta Yhdysvaltoihin äitinsä ja siskonsa kanssa. Hän vietti lapsuutensa New Yorkin Brooklynlissä, jossa hän opiskeli Thomas Jefferson High Schoolilla. Kagan valmistui Brooklyn Collegesta 1954. Hänestä tuli filosofian maisteri antiikintutkimuksessa Brownin yliopistosta 1955. Vuonna 1958 Kaganista tuli historian tohtori Ohion osavaltionyliopistolla.
Kagan oli alun perin liberaali demokraatti, mutta hänen poliittiset näkemykset alkoivat siirtyä konservatiivisempaan suuntaan vuoden 1969 tienoilla. Hän allekirjoitti uuskonservatiivisen ajatushautomon Project for the New American Centuryn manifestin vuonna 1997. Kagan tuki Vietnamin ja Irakin sotia ja puolusti länsimaalaisen historian opetusta yliopistoissa.
Yhdysvaltain vuoden 2000 presidentinvaalien kynnyksellä Kaganin ja hänen poikansa Frederickin kirjoittama While America Sleeps julkaistiin. Kirjassa Kaganit vaativat Yhdysvaltain puolustusmenojen lisäämisestä.
Presidentti George W. Bush palkitsi Kaganin National Humanities Medalilla vuonna 2002.
Kagan toimi antiikintutkimuksen ja historian Sterling-professorina Yalen yliopistossa. Hänen "The Origins of War" -kurssi oli yksi yliopiston suosituimmista kursseista 25 vuoden ajan. Kaganilla oli myös muita kursseja, kuten "Introduction to Ancient Greek History". Hänen historiaan ja antiikin kulttuuriin liittyvät seminaarinsa keskittyivät esimerkiksi Thukydidesiin ja spartalaisten hegemoniaan.
Yksityiselämä

Kagan oli naimisissa Myrna Dabruskyn kanssa. Pariskunnalla on kaksi lasta, 1958 syntynyt Robert sekä 1970 syntynyt Frederick.
Kagan kuoli 89-vuotiaana 6. elokuuta 2021 vanhainkodissa Washington DC:ssä.
Aiheesta muualla

Kuvia tai muita tiedostoja aiheesta Donald Kagan Wikimedia Commonsissa
Cerebral Cereal

| Cerebral Cereal Pyaemia |
| --- | --- | --- |

Studioalbumin tiedot
 Äänitetty : Studio Excess, Rotterdam, Holland in lokakuu 2000, Studio Excess, Rotterdam, Hollanti
 Julkaistu: 28. elokuuta 2001
 Tyylilaji: brutaali death metal
 Kesto: 29.01
 Levy-yhtiö: Unique Leader Records
Pyaemian muut julkaisut
| Cranial Blowout (EP) 1998 | Cerebral Cereal 2001 |   |
Cerebral Cereal on alankomaalaisen brutaalin death metal -yhtyeen Pyaemian ensimmäinen ja viimeiseksi jäänyt studioalbumi ennen yhtyeen hajoamista vuonna 2005. Se julkaistiin vuonna 2001 levymerkillä Unique Leader Records.
Albumi on omistettu deathgrind-yhtye Suffocationille. Kappaleesta "Gorging on Mucus and Bile" kuvattiin musiikkivideo.
Kappaleet

Gorging on Mucus and Bile – 2.45
Cerebral Cereal – 3.16
Sugar Spiced Anus – 2.38
Impaled on Stakes – 4.43
Carried in Proboscis – 2.53
Blood Spewed on My Face – 3.39
Malodorous Rancidity – 2.43
Cranial Blowout – 3.03
Everlasting Torture – 3.21
Kokoonpano

Joel – laulu, kitara
Anton – kitara
Frank – bassokitara
Robbert – rummut
Kokoonpano > Muut tekijät

Hans Pieters – äänittäjä, miksaaja
Dennis Leidelmeyer – äänittäjä
Robbe "Pornstar" K – masteroija
Jon Zig – kansikuva
Joel Sta – layout, logo
Klaas-Jan Stijnen – valokuvat
Joep Kroes – valokuvat
Thijs Van Laarhoven – valokuvat
Arvostelut

Sputnik Music: 4/5
Aiheesta muualla

Cerebral Cereal Discogsissa. (englanniksi)
Albumi Cerebral Cereal Encyclopaedia Metallum -sivustolla (englanniksi)
Ei oo, ei tuu

| ”Ei oo, ei tuu” Lea Laven |
| --- | --- | --- |

Singlen tiedot
 Albumilta: Määränpäänä tähdet
 A-puoli: ”Ei oo, ei tuu”
 B-puoli: ”Mitä tekisinkään ilman sinua”
 Julkaistu: 1979
 Tyylilaji: iskelmä
 Kesto: 03.00
 Levy-yhtiö: CBS
muut singlet
|   | ”Ei oo, ei tuu”  |   |
Ei oo, ei tuu on suomalaisen iskelmälaulaja Lea Lavenin single vuodelta 1979. Kappaleen sävelsi ja sovitti Jori Sivonen ja sanoitti Raul Reiman. Singlen b-puolena on "Mitä tekisinkään ilman sinua", jonka sävelsi Jukka Kuoppamäki ja sanoitti Chrisse Johansson. Singlen molemmat puolet julkaistiin Lea Lavenin studioalbumilla Määränpäänä tähdet (1980). Kappale voitti vuoden 1979 Syksyn sävel -laulukilpailun.
"Ei oo, ei tuu" on nopeatempoinen ja se alkaa ilman introa. Instrumentit tulevat mukaan kahden ensimmäisen sanan ("Se oli...") jälkeen. Ensimmäisessä säkeistössä kertojaminä laulaa komeasta miehestä, jonka viettelijän elkeet hän näki oitis. Kertosäe alkaa 27 sekuntia kappaleen alusta laskien. Kertosäkeessä kertoja tekee kerralla selväksi, että häntä ei kiinnosta kevyt romanssi. Toisessa säkeistössä kertojaminä on tavannut uuden miehen, jota hän alkuun kuvitteli täysosumaksi, mutta joka osoittautui petturiksi. Hän tapasi miehen jonkun sutturan seurassa, joka mukamas oli miehen serkku. Toisen kertosäkeen jälkeen on välisoitto, jota seuraa kolmas kertosäe. Sen jälkeen laulu päätetään c-osaan, jossa kertoja odottaa kolmatta kohtaloaan. Hänen turhautumisensa tapaamiensa miesten pinnallisuuteen on ilmeistä.kenen mukaan?
"Ei oo, ei tuu" julkaistiin kokoelma-albumilla Lea Laven – Suosituimmat (32 toivesävelmää) (1983). Ensimmäinen digitaalinen julkaisu on CD-kokoelma-albumilla Lea Laven – CBS-klassikot (1989).
"Ei oo, ei tuu" versioitiin muutamaan kertaan jo vuonna 1979. Ritva Valkama esitti sen television viihdeohjelmassa Parempi myöhään… niin ikään 1979.
Aiheesta muualla

Ultimate Guitar: Ei Oo Ei Tuu Chords by Lea Laven
Donelaitis-seura

| Donelaitis-seura |
| --- | --- |
Perustettu:  1990
Tyyppi:  ystävyysseura
Jäsenet:  300
Jäsenlehti:  Donelaitis
Aiheesta muualla
donelaitis.fi
Infobox OKNimi-testi OK: 
Donelaitis-seura – Liettuan Ystävät on vuonna 1990 perustettu ystävyysseura, jonka tarkoitus on lisätä Liettuan kulttuurin tuntemusta Suomessa sekä suomalais-liettualaista kulttuuriyhteistyötä. Sitä edelsi 1930-luvulta vuoteen 1945 toiminut Suomalais-Liettualainen Yhdistys. Donelaitis-seuraan kuuluu noin 300 henkilöä sekä yhteisöinä Joensuun Seudun Donelaitis-seura, Tampereen Liettua-seura, Donelaitis – Turun seudun Liettuan ystävät ry ja Itä-Hämeen opisto. Liettuassa toimii myös Suomen ja Liettuan välinen ystävyysseura Lietuvos ir Suomijos Draugija.
Seuran lehti on kolmesti vuodessa ilmestyvä Donelaitis. Seura muun muassa järjestää liettuan kielen opetusta ja erilaisia tilaisuuksia sekä ylläpitää kirjastoa, joka kuuluu osana Baltia-kirjastoon.
Rahoitus

Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2020 ministeriö on myöntänyt Donelaitis-seuralle yleisavustuksia valtakunnalliseen ystävyysseuratoimintaan seuraavasti:
| Avustus | 2012 | 2013 | 2014 | 2015 | 2016 | 2017 | 2018 | 2019 | 2020 |
| --- | --- | --- | --- | --- | --- | --- | --- | --- | --- |
| OKM:n ystävyysseurojen yleisavustus | &&&&&&&&&&035000.&&&&0035 000 € | &&&&&&&&&&030000.&&&&0030 000 € | &&&&&&&&&&030200.&&&&0030 200 € | &&&&&&&&&&030200.&&&&0030 200 € | &&&&&&&&&&025000.&&&&0025 000 € | &&&&&&&&&&025000.&&&&0025 000 € | &&&&&&&&&&030000.&&&&0030 000 € | &&&&&&&&&&035000.&&&&0035 000 € | &&&&&&&&&&035000.&&&&0035 000 € |
Aiheesta muualla

Viralliset sivut
Dq

Dq tarkoittaa seuraavia:
Coastal Air Transport, IATA-koodi DQ, lentoyhtiö
Dairy Queen, DQ, yhdysvaltalainen jäätelönvalmistaja
Dragon Quest, DQ, videopelisarja
Fidži, siviililentokoneiden kansallisuustunnus DQ, valtio tai muu maantieteellinen alue.
Henkilöt

Dq on seuraavien henkilöiden nimi:
Peter Andersen (s. 1973), taiteilijanimi DQ, tanskalainen laulaja
DQ, Turmion Kätilöiden rumpali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dq”, voi hakea sivunnimihaulla, laajalla sivunnimihaulla tai tekstihaulla.
Dialloubé

| Dialloubé |
| --- | --- |
 Dialloubé
 Koordinaatit: 15°1′2″N, 4°13′57″W 
Valtio:  Mali
Alue:  Moptin alue
Piiri:  Moptin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 400 km²
Väkiluku (2009):  31 500
Infobox OKVirheellinen NIMI-arvo: 
Dialloubé on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen sisämaasuistossa 75 kilometriä Moptista pohjoiseen. Kunnassa on 30 900 ja kylässä 6 000 asukasta (vuonna 2009).
Maantiede ja ilmasto

Dialloubén kunnan pinta-ala on 1 400 neliökilometriä. Se rajoittuu idässä Moptin piirin Konnan, etelässä Kounarin ja Socouran, lännessä Ténenkoun piirin Togoro Kotian ja Togoré-Coumbén sekä pohjoisessa Youwaroun piirin Bembéré Taman ja Déboyen kuntiin.
Kunnan alue on pääosin Nigerjoen tulvatasankoa. Vesistöjä ovat Nigerin pääuoma etelässä, sen sivuhaarat Mayo Dembi ja Mayo Kakagnan sekä niitä yhdistävä Bora, lukuisat tulvajärvet ja pohjoisessa Débojärvi. Kasvillisuus on melko runsasta ja varsinkin tulvaniittyjä käytetään karjan laiduntamiseen.
Seutu kuuluu Sahelin vyöhykkeeseen. Sadekausi kestää heinäkuusta syyskuuhun ja kuiva kausi lokakuusta kesäkuuhun. Vuotuinen sademäärä on 350–400 millimetriä.
Asutus

Vuonna 1996 perustettu kunta käsittää entisen Dialloubén arrondissementin. Siihen kuuluu 21 kylää: Abdaramane, Batamani, Dayébe, Dialloubé, Gobe, Kakagnan bozo, Kakagnan peul, Kanio, Noga, Ouro alpha ka, Payona, Saba, Saré hambanou, Saya, Severy bozo, Severy ouro, Sormé, Tanouma guido, Tanouma ouro, Teby ja Wampiri. Suurin osa kylista sijaitsee kunnan eteläosassa. Asukkaat ovat fulbeja, rimaibeja, diawandoja, markoja ja bozoja.
Liikenne, elinkeinot ja palvelut

Kunnan liikenneyhteydet ovat erittäin huonot varsinkin tulva-aikana. Vesiliikennettä vaikeuttaa jokien mataluus.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (yli 50 % tuotannosta), durra, maissi, hirssi, lehmänpapu ja vihannekset. Kalaa viedään myytäväksi Youwarouhun ja Moptiin. Lisäksi harjoitetaan käsityöammatteja ja kaupankäyntiä. Dialloubéssa ja Kakagnanissä pidetään viikoittaiset markkinat kuivana aikana helmikuusta kesäkuuhun. Teollisuutta tai matkailupalveluja kunnassa ei ole lainkaan.
Kunnassa toimii seitsemän alakoulua, Dialloubén yläkoulu, kaksi koraanikoulua, kahdeksan lukutaitokeskusta sekä koulutus- ja kehittämiskeskus (CED). Terveyspalveluihin kuuluu neljä vaatimatonta terveyskeskusta ja neljä karjan rokotuspaikkaa. Vesihuolto käsittää kaivoja ja porakaivoja, joiden määrä ja laatu on riittämätön. Muita palveluja ovat joukko kauppoja, puimuri, viljavarasto ja kaksi hirssimyllyä.
Nähtävyydet

Paikallinen nähtävyys on vuosittainen degal-juhla, jolloin karja ylittää Nigerjoen ja aloittaa laiduntamisen sisämaasuistossa. Degalin vastine on Diafarabéssa pidettävä yaaral. Molemmat juhlat on otettu mukaan Unescon aineettoman kulttuuriperinnön luetteloon.
Doğubeyazıt

| Doğubeyazıt |
| --- | --- |

 Doğubeyazıt
 Koordinaatit: 39°00′N, 35°00′E 
Valtio:   Turkki
Maakunta:  Agrin maakunta
Hallinto:  
 – Pormestari:  Yıldız Acar
Väkiluku (2019):  119 807
Infobox OKVirheellinen NIMI-arvo: 
Doğubeyazıt on piirikunta Turkin Agrin maakunnassa. Vuoden 2019 väestönlaskennassa Doğubeyazıtin väkiluku oli 119 807.
Aiheesta muualla

Kuvia tai muita tiedostoja aiheesta Doğubeyazıt Wikimedia Commonsissa
Dziecinów

| Dziecinów |
| --- | --- |
 Dziecinów -kyltti kylään saavuttaessa.
 Dziecinów
 Koordinaatit: 51°59′N, 21°17′E 
Valtio:  Puola
Voivodikunta:  Masovia
Piirikunta:  Otwock
Kunta:  Sobienie-Jeziory
Hallinto:  
 – Asutustyyppi:  kylä
Pinta-ala:  
 – Kokonaispinta-ala:  7,67 km²
Korkeus:  95 m
Väkiluku (2011):  693
 – Väestötiheys:  90,4 as./km²
Aikavyöhyke:  UTC+1
 – Kesäaika:  UTC+2
Suuntanumero(t):  25
 
 www.dziecinow.pl 
Infobox OKVirheellinen NIMI-arvo: 
Dziecinów [d​͡ʑɛˈt​͡ɕinuf] on kylä Sobienie-Jezioryn kunnassa Otwockin piirikunnassa Masovian voivodikunnassa Puolassa. Vuoden 2011 väestönlaskennan mukaan kylässä asui 693 asukasta. Pinta-alaa kylällä on 7,67 neliökilometriä.
Dziecinów sijaitsee lähellä Veiksel-jokea. Kylän alueella risteävät droga wojewódzka -tiet 801, 799 ja 805. Kylässä toimii myös Wisła Dziecinówin urheiluklubi.
Dziecinówin naapurikylät ovat Glinki luoteessa, Piotrowice pohjoisessa, Całowanie koillisessa, Pilawa idässä, Garwolin kaakossa, Radwanków Szlachecki etelässä, Czersk lounaassa ja Kosumce lännessä.
Alle 18-vuotiaat muodostivat vuoden 2011 väestönlaskennassa 20,6 prosenttia kylän väestöstä, työikäiset 60 prosenttia ja eläkeläiset 19,3 prosenttia. Dziecinówin kylän väkiluku oli tuolloin 11 prosenttia Sobienie-Jezioryn kunnan asukkaista.
| Dziecinówin väestönkehitys 1998–2011 |
| --- | --- | --- | --- | --- |
| Vuosi |  |  | Asukkaita |  |
| 1998 | 1998 |    | 634 | 634 |
| 2002 | 2002 |    | 649 | 649 |
| 2009 | 2009 |    | 676 | 676 |
| 2011 | 2011 |    | 693 | 693 |
Vuosina 1975–1998 Dziecinów oli osa Siedlcen voivodikuntaa.
Aiheesta muualla

Kuvia tai muita tiedostoja aiheesta Dziecinów Wikimedia Commonsissa
www.dziecinow.pl (puolaksi)
Donegalin kreivikunta

| Donegalin kreivikunta County Donegal Contae Dhún na nGall |
| --- | --- |

 Vaakuna
 Kreivikunnan sijainti Irlannissa
Valtio:  Irlanti
Provinssi:  Ulster
Hallinto:  
 – hallinnollinen keskus:  Lifford
 – suurin kaupunki:  Letterkenny
Pinta-ala:  4 764,39 km²
Väkiluku (2016):  158 755
 – väestötiheys:  33,3 as./km²
Lyhenteet:  
 – rekisterikilven tunnus:  DL
 – ISO 3166:  IE-DL
 
Kreivikunnan internetsivut
Donegalin kreivikunta (iiriksi Contae Dhún na nGall) on Irlannin tasavallan kreivikunta Ulsterin historiallisessa provinssissa Irlannin saaren pohjoisosassa. Se on tasavallan kreivikunnista pohjoisin ja sieltä on yhteys muualle maahan vain kapean maakaistaleen kautta; kaakossa sillä on pitkä raja Pohjois-Irlannin kanssa. Kreivikunnassa on arviolta 158 755 asukasta (vuonna 2016) ja sen pinta-ala on 4 764,39 neliökilometriä. Se on nimetty Donegalin kaupungin mukaan.
Donegalin iirinkielisillä alueilla puhutaan kielen ulsterilaista murretta, joka poikkeaa huomattavasti standardi-iiristä. Iirin opetusta on tarjolla Gaoth Dobhairissa ja Glencolumbkillen (Gleann Cholm Cille) kylässä sijaitsevassa Oideas Gaelin kielikeskuksessa. Alueella on myös gaelin kielen puhujia.[lähde? ]